CELEX: C2007/170/60
Language: ro
Date: 2007-07-21 00:00:00
Title: Cauza T-177/07: Acțiune introdusă la 23 mai 2007 — Mediaset/Comisia Comunităților Europene

21.7.2007   
            
            
               RO
            
            
               Jurnalul Oficial al Uniunii Europene
            
            
               C 170/31
            
         Acțiune introdusă la 23 mai 2007 — Mediaset/Comisia Comunităților Europene
   (Cauza T-177/07)
   (2007/C 170/60)
   Limba de procedură: engleza
   Părțile
   
      Reclamantă: Mediaset SpA (Milano, Italia) (reprezentanți: D. O'Keeffe, solicitor, K. Adamantopoulos și G. Rossi, lawyers)
   
      Pârâtă: Comisia Comunităților Europene
   Concluziile reclamantei
   
               —
            
            
               anularea, în temeiul articolului 230 CE (fostul articol 173) a Deciziei Comisiei din 24 ianuarie 2007 privind ajutorul de stat C 52/2005 instituit de Republica Italiană pentru achiziția subvenționată a decodoarelor digitale în Italia, în special a articolelor 1-3 din aceasta;
            
         
               —
            
            
               obligarea pârâtei la plata tuturor cheltuielilor de judecată suportate de reclamantă în cursul prezentei acțiuni.
            
         Motivele și principalele argumente
   Reclamanta solicită anularea Deciziei Comisiei C(2006) 6634 final (1) din 24 ianuarie 2007 prin care Comisia a constatat că sistemul pus în aplicare de Republica Italiană în favoarea operatorilor de televiziune terestră digitală care oferă servicii de televiziune cu plată și în favoarea operatorilor de televiziune cu plată prin cablu constituie ajutor de stat care este incompatibil cu piața comună.
   Reclamanta, care este o beneficiară a ajutorului de stat respectiv, invocă următoarele motive.
   În primul rând, reclamanta afirmă că, în aplicarea și interpretarea articolului 87 alineatul (1) CE, Comisia a săvârșit o eroare de drept întrucât (i) a considerat că ajutorul acordat direct consumatorilor intră în sfera de aplicare a articolului 87 alineatul (1) CE; (ii) a stabilit că măsura a conferit un „avantaj economic” selectiv reclamantei; (iii) a stabilit că măsura este selectivă întrucât ar fi discriminatorie și (iv) a considerat că măsura denaturează concurența pe piața comună.
   Mai mult, reclamanta pretinde că, întrucât a stabilit că măsura nu a fost compatibilă cu piața comună, în conformitate cu articolul 87 alineatul (3) litera (c) CE, Comisia a săvârșit o eroare manifestă de apreciere și o eroare manifestă de drept.
   În plus, reclamanta susține că, prin motivarea contradictorie și insuficientă, contrar articolului 253 CE, Comisia a încălcat o normă fundamentală de procedură.
   În final, reclamanta argumentează că, prin impunerea recuperării ajutorului, Comisia a încălcat articolul 14 din Regulamentul Consiliului nr. 659/1999 (2), întrucât nu a respectat faptul că (i) reclamanta avea încredere legitimă să considere că presupusul ajutor era legal și (ii) întrucât este imposibil să se stabilească suma ajutorului și să se identifice potențialii beneficiari indirecți.
   
      (1)  C 52/2005 (fost NN 88/2005, fost CP 101/2004).
   
      (2)  Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE (JO 1999 L 83, p. 1).